Public procurement notice: Contract Notice
Published: 2019-10-02
Buyer: Danmarks Medie- og Journalisthøjskole
Country: DK
Contract type: Services
Procedure: Open procedure
CPV classification: 71240000 | 71311000: Civil engineering consultancy services | 71530000: Construction consultancy services
Estimated value: 3400000 DKK
Submission deadline: 2019-10-31
Award criteria: The most economic tender

Technical requirements: Danmarks Medie- og Journalisthøjskole udbyder hermed en rammeaftale vedr. bygherrerådgivning i forbindelse med nyopførelse af uddannelsesbyggeri i Ørestad Nord. Målet er at skabe et campusområde, som udtrykker, understøtter og skaber rammer for Talent - Innovation - Livslang Læring, som er højskolens visionære pejlemærker. Byggeriet forventes opført på en kommende byggegrund syd for DR Byen, ca. 200 meter fra DR Byen Station. DMJX har gennemført brugerproces og har forberedt et udkast til materiale mhp. udbud af en totalentreprisekontrakt i udbud med forhandling. Den anslåede værdi for rammeaftalen er ca. 3 400 000 inkl. 2 optioner.
DMJX udbyder hermed rammeaftale for bygherrerådgivning i forbindelse med opførelse af nyt uddannelsesbyggeri. Ydelserne omfattet af rammeaftalen er enhver form for bygherrerådgivning - i overensstemmelse med Danske Ark og Fri's Ydelsesbeskrivelse for Bygherrerådgivning (2013), men således at DMJX i samarbejde med en rådgiver har gennemført brugerprocessen og forberedt et udkast til udbudsmaterialet til brug for udbud af totalentreprise. Resultaterne af dette arbejde forventes benyttet af vinderen af dette udbud, således at vinderen ikke skal gentage de allerede udførte opgaver. Kontrakten vedrører opførelse af et nyt campus på en byggegrund i Ørestad Nord, som DMJX forventer at købe af Udviklingsselskabet By & Havn I/S, og aftalen herom er stort set forhandlet på plads. Grunden er beliggende syd for DR Byen, ca. 200 meter fra DR Byen Station, ved siden af Nordeas nye domicil. I området findes bl.a. også Københavns Universitets Søndre Campus, IT-universitetet og ungdomsboliger, og DMJX ønsker med placeringen at opnå og bidrage til et attraktivt campusområde, hvor de studerende fra forskellige uddannelsesinstitutioner mødes. Byggeriet forventes at udgøre ca. 7 000 etagemeter, som skal understøtte og skabe rammer for højskolens visionære pejlemærker om Talent - Innovation - Livslang Læring.
DMJX har option på at øge kontraktens estimerede værdi med 2 gange 500 000 DKK ekskl. moms. Dette beløb er indregnet i kontraktens anslåede samlede værdi, jf. pkt. II.1.5.
Det er et mindstekrav for deltagelse i udbuddet, at tilbudsgiveren har en soliditetsgrad på minimum 20% i hvert af de seneste 3 reviderede og godkendte regnskabsår. I ESPD oplyses egenkapital og aktiver for hvert af de seneste 3 reviderede og godkendte regnskabsår.
Reference som bygherrerådgiver på mindst et professionsfagligt uddannelsesbyggeri samt yderligere et uddannelsesbyggeri.
Det er et mindstekrav for deltagelse, at tilbudsgiveren har fungeret som bygherrerådgiver fuldt ud - dvs. har været bygherrens rådgiver og varetaget bygherrerådgivningsopgaver kontinuerligt under hele projektet frem til entreprenørens aflevering - på mindst ét byggeri af en professionsfaglig uddannelsesinstitution, og at tilbudsgiveren har fungeret som bygherrerådgiver fuldt ud, jf. ovenfor, på yderligere ét projekt vedrørende opførelse og etablering af en (anden) uddannelsesinstitution. Der skal således oplyses 2 referencer vedrørende uddannelsesbyggerier, hvoraf den ene skal være en professionsfaglig uddannelsesinstitution, mens den anden kan være en anden type uddannelsesinstitution. For at sikre tilstrækkelig konkurrence vil der ved vurdering af opfyldelse af mindstekravene blive taget hensyn til bygherrerådgivningsopgaver, der er påbegyndt inden for de seneste 10 år, men dog også således, at det bagvedliggende projekt skal være afleveret af entreprenøren forud for tilbudsfristen i dette udbud. Begge referencer skal indeholde nybyggeri.
Klage over udbud skal, jf. lovens § 7, stk. 2, være indgivet til Klagenævnet for Udbud inden 45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort.
Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om hvorvidt klagen er indgivet i standstill perioden, jf. lovens § 6, stk. 4. I tilfælde hvor klagen ikke er indgivet i standstill perioden, skal klageren tillige angive, hvorvidt der begæres opsættende virkning af klagen, jf. lovens § 12, stk. 1.


Award value: 3400000